
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADSKO VIJEĆE



KLASA:  363-01/26-01/11 
URBROJ: 2140-5-01-26-3
Pregrada, 27. svibnja 2026. godine 

[bookmark: _Hlk216276932]Na temelju članka 65. Zakona o koncesijama („Narodne novine“, broj 69/17, 107/20) i članka 32. Statuta Grada Pregrade („Službeni glasnik Krapinsko - zagorske županije“, broj 06/13, 17/13, 7/18, 16/18 - pročišćeni tekst, 05/20, 8/21, 38/22, 40/23), Gradsko vijeće Grada Pregrade na 7.  sjednici održanoj 27. svibnja 2026. godine, donosi 

ODLUKU 
o izmjenama i dopunama Odluke o davanju koncesije za obavljanje javne usluge prikupljanja komunalnog otpada na području grada Pregrade

Članak 1.
U Odluci o davanju koncesije za obavljanje javne usluge prikupljanja komunalnog otpada na području grada Pregrade („Službeni glasnik Krapinsko-zagorske županije“, broj 23/16, 34/18, dalje u tekstu: Odluka), zbog provedene statusne promjene odvajanja gospodarske cjeline koja se odnosi na pružanje javne usluge sakupljanja komunalnog otpada iz trgovačkog društva „EKO-FLOR PLUS d.o.o.“ na trgovačko društvo „MULL-TRANS d.o.o.“, trgovačko društvo „MULL-TRANS d.o.o.“ kao pravni sljednik, stupa na mjesto dosadašnjeg koncesionara.
Članak 2.
U cijelom tekstu Odluke naziv koncesionara „EKO-FLOR PLUS d.o.o.“ zamjenjuje se nazivom „MULL-TRANS d.o.o.“ u odgovarajućem gramatičkom obliku.
Članak 3.
Ovlašćuje se gradonačelnik Grada Pregrade za sklapanje i potpisivanje Aneksa ugovoru o koncesiji, radi usklađenja ugovornog odnosa sa statusnom promjenom koncesionara iz ove Odluke.
Članak 4.
Ostale odredbe Odluke ostaju nepromijenjene.







Članak 5.
Ova Odluka o izmjenama i dopunama Odluke stupa na snagu osmog dana od dana objave u „Službenom glasniku Krapinsko – zagorske županije.“


                      PREDSJEDNICA
GRADSKOG VIJEĆA 
  
                                                                                                                     Davorka Filipčić

